12 ฐานะการเงินและผลการดำเนินงาน

(1) งบการเงิน

(1) รายงานการสอบบัญชี

งบการเงินทั้ง 3 ปีที่ผ่านมาของบริษัทและงบการเงินรวม
ผู้สอบบัญชีได้แสดงความเห็นในรายงานการตรวจสอบแบบไม่มีเงื่อนไข

งบการเงินของบริษัท มีเดีย ออฟ มีเดียส์ จำกัด (มหาชน) ปี 2546-2548
ตรวจสอบโดยนายชัยกรณ์ อุ่นปิติพงษา แห่งสำนักงาน ดร.วิรัช แอนด์ แอสโซซิเอทส์
การแต่งตั้งผู้สอบบัญชี แต่งตั้งโดยที่ประชุมผู้ถือหุ้นประจำปี

(ข) ตารางสรุปงบการเงินรวม

[TABLE]

บริษัท มีเดีย ออฟ มีเดียส์ จำกัด (มหาชน) และบริษัทย่อย

งบกระแสเงินสด

[TABLE]

(2) คำอธิบายและการวิเคราะห์ฐานะการเงินและผลการดำเนินงาน

การวิเคราะห์ผลการดำเนินงานปี 2548

ปี 2548 ภาวะเศรษฐกิจของประเทศเผชิญกับปัจจัยลบหลายปัจจัย ได้แก่
ผลจากภัยพิบัติคลื่นใต้น้ำสึนามิ การระบาดของไข้หวัดนก และเหตุการณ์ความไม่สงบใน 3
จังหวัดชายแดนภาคใต้ แต่ที่มีผลต่อเศรษฐกิจไทยมากที่สุดคือการเพิ่มขึ้นของราคาน้ำมัน
ปัจจัยเหล่านี้ส่งผลให้เศรษฐกิจไทยในช่วงครึ่งปีแรกมีอัตราการขยายตัวลดลงจากปีก่อนค่อนข้างมาก
คือ อยู่ในระดับประมาณร้อยละ 3.9 อย่างไรก็ตามการขยายตัวของการส่งออกในไตรมาสที่ 3
เริ่มสูงขึ้น ทำให้เศรษฐกิจไทยกลับมาฟื้นตัวอีกครั้ง
อุตสาหกรรมโฆษณาก็มีการเติบโตแต่ในอัตราที่ลดลงมาก คือเติบโตเพียงร้อยละ 6
ในขณะที่ปีก่อนเติบโตร้อยละ 17
โดยการโฆษณาผ่านสื่อโทรทัศน์ซึ่งเป็นแหล่งรายได้ของบริษัทมีอัตราการเติบโตเพิ่มขึ้นร้อยละ 6
จากปี 2547 ในส่วนของบริษัทนั้นการที่บริษัทไม่ได้รับการต่อสัญญาเช่าเวลาจากสถานีโทรทัศน์ 3
รายการ เป็นปัจจัยที่ส่งผลกระทบต่อรายได้โฆษณาและผลประกอบการของบริษัทเป็นอย่างมาก ในปี
2548 บริษัทและบริษัทย่อยมีฐานะการเงินและผลการดำเนินงาน ดังนี้

งบกำไรขาดทุนรวม

รายได้

รายได้รวมจำนวน 962.14 ล้านบาท ลดลง 479.42 ล้านบาท คิดเป็นร้อยละ 33.26 จากปีก่อน
สาเหตุหลักเนื่องจากการลดลงของรายได้ค่าโฆษณา รายได้จากสนามกอล์ฟ
และรายได้จากการจัดงานแสดงสินค้า สุทธิกับรายได้ที่เพิ่มขึ้นจากธุรกิจใหม่ ดังนี้

รายได้ค่าโฆษณาอันเป็นรายได้หลักได้รับผลกระทบอย่างมากจากการที่บริษัทไม่ได้ต่อสัญญาเช่ากับสถานีโทรทัศน์ช่อง
5 สำหรับรายการที่นี่ประเทศไทย และรายการบ้านเลขที่ 5 ซึ่งทั้ง 2
รายการเป็นรายการที่ได้รับความนิยมจากผู้ชมและออกอากาศสัปดาห์ละ 5 วัน
บริษัทมีรายได้จากการขายโฆษณาปี 2548 จำนวน 779.94 ล้านบาท ลดลงจากปีก่อนจำนวน
519.97 ล้านบาทคิดเป็นร้อยละ 40.00

รายได้เกี่ยวกับสนามกอล์ฟเป็นรายได้ของบริษัทย่อย จำนวน 60.05 ล้านบาท ลดลงจากปี 2547
เล็กน้อยจำนวน 6.37 ล้านบาท

ในปีก่อนบริษัทมีรายได้จากการขายพื้นที่ในงานแสดงสินค้าที่เมืองทองธานี จำนวน 49.09 ล้านบาท
ในขณะที่ปีนี้ไม่มีรายได้ดังกล่าว

เพื่อขยายฐานรายได้และชดเชยรายได้โฆษณาที่ลดลง
บริษัทได้ขยายธุรกิจให้คลอบคลุมสื่อประเภทต่างๆมากขึ้น ในปี 2548
บริษัทมีรายได้จากการขายวีซีดีและหนังสือพ็อกเก็ตบุค จำนวน 47.93 ล้านบาท เพิ่มขึ้นจำนวน
33.29 ล้านบาท คิดเป็นร้อยละ 227.39 และมีรายได้จากโทรทัศน์ดาวเทียมจำนวน 64.83
ล้านบาท

ต้นทุน

ต้นทุนโฆษณาปี 2548 ลดลง 266.72 ล้านบาท คิดเป็นร้อยละ 37.97 จากปีก่อน
เนื่องจากการลดลงของจำนวนรายการโทรทัศน์
บริษัทมีอัตราส่วนต้นทุนโฆษณาต่อรายได้โฆษณาเพิ่มขึ้นเล็กน้อยจากร้อยละ 54.04
ในปีก่อนเป็นร้อยละ 55.86 ในปีนี้

ต้นทุนเกี่ยวกับสนามกอล์ฟจำนวน 45.04 ล้านบาท ใกล้เคียงกับปีก่อน

ต้นทุนรายการโทรทัศน์ดาวเทียมจำนวน 95.59 ล้านบาท สูงกว่ารายได้เป็นจำนวน 30.76
ล้านบาท เนื่องจากเป็นปีแรกของการดำเนินงาน

ต้นทุนขายวีซีดีและหนังสือ 23.73 ล้านบาท คิดเป็นร้อยละ 49.51 ของรายได้จากการขาย
อัตราส่วนต้นทุนต่อรายได้ลดลงเมื่อเทียบกับปีก่อนซึ่งเท่ากับร้อยละ 64.82
เนื่องจากหนังสือมียอดขายที่สูง

ค่าใช้จ่ายในการขายและบริหาร

ค่าใช้จ่ายในการขายและบริหารรวมจำนวน 230.04 ล้านบาท ลดลง 10.39 ล้านบาท
คิดเป็นร้อยละ 4.32 จากปีก่อน
ประกอบด้วยค่าใช้จ่ายในการขายและบริหารที่เพิ่มขึ้นในส่วนที่เกี่ยวกับสนามกอล์ฟจำนวน 1.25
ล้านบาท และส่วนที่เป็นของธุรกิจสื่อลดลง 11.64 ล้านบาท
ซึ่งส่วนใหญ่เป็นการลดลงของค่าใช้จ่ายในการขายได้แก่ ค่าคอมมิชชั่น
และค่าส่งเสริมการขายจำนวน 20.35 ล้านบาทเนื่องจากยอดขายที่ลดลง
และการลดลงของค่าภาษีที่บริษัทไม่สามารถขอคืนได้จำนวน 8.14 ล้านบาท
สุทธิกับการเพิ่มขึ้นของเงินเดือนและสวัสดิการ ค่าตอบแทนกรรมการ ค่าธรรมเนียม และ
ค่าเสื่อมราคา จำนวนรวม 17.59 ล้านบาท

ขาดทุนจากการโอนเปลี่ยนประเภทเงินลงทุน

บริษัทได้จัดประเภทเงินลงทุนของ The New Asian Property Fund Limited
ใหม่จากหลักทรัพย์จดทะเบียนประเภทเผื่อขายเป็นหลักทรัพย์ไม่จดทะเบียน
เนื่องจากบริษัทนี้ได้ขอถอนตัวออกจากตลาดหลักทรัพย์ (The Bermuda Stock Exchange)
บริษัทจึงได้โอนกลับบัญชีขาดทุนที่ยังไม่เกิดขึ้นจากการเปลี่ยนแปลงมูลค่าเงินลงทุนในส่วนของผู้ถือหุ้น
ทำให้เกิดขาดทุนจากการโอนเปลี่ยนประเภทเงินลงทุนจำนวน 28.96 ล้านบาท

ดอกเบี้ยจ่าย

เป็นดอกเบี้ยซึ่งเกิดจากดอกเบี้ยเงินกู้ยืมระยะยาวของบริษัทย่อย

กำไรสุทธิ

กำไรสุทธิรวมสำหรับปี 2548 จำนวน 63.44 ล้านบาท ( กำไรสุทธิต่อหุ้นเท่ากับ 0.20 บาท )
ลดลงจาก 345.07 ล้านบาท ( กำไรสุทธิต่อหุ้นเท่ากับ 1.07 บาท ) ของปีก่อนเป็นจำนวน
281.63 ล้านบาท คิดเป็นร้อยละ 81.61

การวิเคราะห์ฐานะการเงินปี 2548

สภาพคล่อง

อัตราส่วนสภาพคล่องของบริษัทดีขึ้นเล็กน้อยเป็น 4.67 เท่าเทียบกับ 4.36 เท่าของปีก่อน
ถึงแม้รายได้ของบริษัทจะลดลงจากปีก่อนกว่าร้อยละ 30 ทั้งนี้เนื่องจากบริษัทมีคุณภาพลูกหนี้ที่ดี
งบกระแสเงินสดรวมแสดงกระแสเงินสดจากกิจกรรมดำเนินงานจำนวน 143.53 ล้านบาท
บริษัทไม่มีโครงการลงทุนที่ต้องใช้เงินจำนวนสูงในระหว่างปี
ยกเว้นเงินจ่ายเพื่อซื้อทรัพย์สินถาวรจำนวน 28 ล้านบาท บริษัทจ่ายเงินปันผลในระหว่างปีจำนวน

161 ล้านบาท และจ่ายภาษีเงินได้จำนวน 59 ล้านบาท ดังนั้น จึงมีเงินคงเหลือสิ้นปีจำนวน
736.06 ล้านบาท ลดลงจากปีก่อนจำนวน 48 ล้านบาท

ความเหมาะสมของโครงสร้างเงินทุน

เมื่อสิ้นปี 2548 บริษัทมีส่วนของผู้ถือหุ้นจำนวน 1,611.24 ล้านบาท
และมีอัตราส่วนหนี้สินต่อส่วนของผู้ถือหุ้นต่ำมากเพียง 0.13 เท่า

คุณภาพสินทรัพย์ 

สินทรัพย์รวม ณ สิ้นปี 2548 แสดงยอด 1,828.22 ล้านบาท เปรียบเทียบกับยอด 1,948.82
ล้านบาทของปี 2547 ลดลงจำนวน 120.60 ล้านบาท คิดเป็นร้อยละ 6.19
สินทรัพย์ที่มีการเปลี่ยนแปลงอย่างเป็นสาระสำคัญได้แก่ ลูกหนี้การค้า
สินทรัพย์หมุนเวียนอื่นและลิขสิทธิ์

รายการที่มีสัดส่วนสำคัญในสินทรัพย์รวม คือ เงินสดและรายการเทียบเท่าเงินสดจำนวน 736.06
ล้านบาทคิดเป็นร้อยละ 40.26 และสินทรัพย์ถาวรจำนวน 785.08 หรือร้อยละ 42.94

ลูกหนี้การค้าสุทธิ ณ. วันที่ 31 ธันวาคม 2548 มียอดลดลง 39.51 ล้านบาทหรือร้อยละ 29.44
เมื่อเทียบกับยอดของปีก่อน ทั้งนี้เนื่องจากยอดขายโฆษณาลดลงถึงร้อยละ 40
และการที่ลูกหนี้มีคุณภาพดี ระยะเวลาเก็บหนี้เฉลี่ยของบริษัทเท่ากับปีก่อน คือ 46 วัน
ยอดลูกหนี้การค้าสิ้นปีจำนวน 95 ล้านบาทประกอบด้วย ลูกหนี้การค้า-บริษัทอื่นจำนวนสุทธิ 83
ล้านบาท ลูกหนี้ตามสัญญาแลกเปลี่ยน 6 ล้านบาท และลูกหนี้บริษัทที่เกี่ยวข้องกัน 6 ล้านบาท
ลูกหนี้การค้า-บริษัทอื่นมียอดที่ค้างชำระไม่เกิน 6 เดือน เป็นจำนวนสุทธิ 78 ล้านบาท
คิดเป็นร้อยละ 94 ของยอดลูกหนี้-บริษัทอื่นทั้งหมด สำหรับยอดลูกหนี้ที่ค้างชำระเกิน 12 เดือนนั้น
บริษัทได้ตั้งสำรองหนี้สูญไว้เต็มจำนวนแล้ว

ลูกหนี้การค้าตามสัญญาแลกเปลี่ยนเกิดจากการแลกสื่อและสุทธิกับเจ้าหนี้ตามสัญญาแลกเปลี่ยน

สินค้าคงเหลือ ณ สิ้นปี 2548 จำนวน 49.03 ล้านบาท
รวมสินค้าคงเหลือที่บริษัทผลิตขึ้นเพื่อขายในโอกาสพิเศษต่างๆ ซึ่งประกอบด้วยเหรียญ 12 ราศี
ทั้งเงินและทองแดง มูลค่าสุทธิ 11.77 ล้านบาท
และของชำร่วยประกอบการขายวีดีโอเทปชุดสามก็ก มูลค่าสุทธิ 0.22 ล้านบาท
เนื่องจากโอกาสที่จะทำรายได้จากสินค้าเหล่านี้มีน้อย
บริษัทจึงได้คำนึงถึงมูลค่ายุติธรรมและได้ตั้งสำรองสินค้าเสื่อมคุณภาพอย่างเพียงพอในบัญชีแล้ว
สินค้าคงเหลือที่มียอดเพิ่มขึ้น คือ วีดีโอซีดีและหนังสือเพิ่มขึ้นจำนวน 9.34 ล้านบาท
ส่วนรายการที่ลดลงได้แก่ ค่าใช้จ่ายรายการจ่ายล่วงหน้าและสินค้าบาร์เตอร์

สินทรัพย์หมุนเวียนอื่นจำนวน 127.65 ล้านบาท ลดลงจากปีก่อนจำนวน 53.77 ล้านบาท
ประกอบด้วยรายการหลักคือ ภาษีเงินได้หัก ณ ที่จ่ายและจ่ายล่วงหน้า จำนวน 58.37 ล้านบาท
ภาษีมูลค่าเพิ่ม 4.13 ล้านบาท สินทรัพย์รอการขาย 17.06 ล้านบาท รายได้ค้างรับ 25.85
ล้านบาท และเงินค้ำประกันต่างๆ 22.24
ล้านบาทการลดลงของสินทรัพย์หมุนเวียนอื่นเมื่อเทียบกับปีก่อน
ส่วนใหญ่เป็นการลดลงของรายได้ค้างรับจากงานราชการ และ เงินค้ำประกันต่างๆ

ที่ดิน อาคารและอุปกรณ์-สุทธิ ประกอบด้วยสินทรัพย์ของบริษัท เขาเขียวคันทรี่คลับ จำกัด
ซึ่งตีราคาตามมูลค่ายุติธรรมของสินทรัพย์ จำนวน 683.40 ล้านบาทส่วนที่เหลืออีก 101.68
ล้านบาทเป็นของบริษัทซึ่งประกอบด้วยที่ดินและอาคารสำนักงาน
อุปกรณ์การผลิตรายการโทรทัศน์และยานพาหนะ

ลิขสิทธิ์-สุทธิ ณ สิ้นปี 2548 จำนวน 40.72 ล้านบาท เพิ่มขึ้นจากปีก่อน 14.92 ล้านบาท
ประกอบด้วยลิขสิทธ์ภาพยนตร์โทรทัศน์ทั้งที่บริษัทซื้อมาและผลิตเองจำนวน 14.12 ล้านบาท
และต้นทุนรายการโทรทัศน์ซึ่งจะนำไปผลิตวีดีโอซีดีจำนวน 26.60 ล้านบาท

ค่าความนิยมติดลบ จำนวน 32.89 ล้านบาท เกิดจากการลงทุนในบริษัท เขาเขียวคันทรี่คลับ จำกัด
ซึ่งมูลค่ายุติธรรมของสินทรัพย์และหนี้สินเฉพาะส่วนที่เป็นของบริษัทสูงกว่าต้นทุนการซื้อ
ค่าความนิยมนี้บริษัทจะรับรู้เป็นรายได้โดยวิธีเส้นตรงประมาณ 35 ปี

หนี้สิน

ณ สิ้นปี 2548 บริษัทมีหนี้สินรวมลดลงจำนวน 49.05 ล้านบาท คิดเป็นร้อยละ 18.44 หนี้สินรวม ณ
สิ้นปี 2548 จำนวน 216.98 ล้านบาท เป็นหนี้สินหมุนเวียนร้อยละ 99.39
และหนี้สินระยะยาวร้อยละ 0.61

หนี้สินหมุนเวียนรวมจำนวน 215.65 ล้านบาท ประกอบด้วยเจ้าหนี้การค้าและหนี้ที่ถึงกำหนดชำระใน
1 ปี 34.06 ล้านบาท ค่าใช้จ่ายค้างจ่าย 106.09 ล้านบาท ภาษีเงินได้นิติบุคคลค้างจ่าย 7.77
ล้านบาท สำรองภาษีที่ถูกประเมินรวมค่าใช้จ่าย 35.71 ล้านบาท
ค่าภาษีต่างๆและรายได้รับล่วงหน้า 32.02 ล้านบาท หนี้สินหมุนเวียนลดลงจากปีก่อน 47.34
ล้านบาท คิดเป็นร้อยละ 18.00 ส่วนใหญ่จากภาษีเงินได้นิติบุคคลค้างจ่าย
ค่าใช้จ่ายรายการค้างจ่ายและค่านายหน้าค้างจ่าย

หนี้สินระยะยาวจำนวน 1.33 ล้านบาท ประกอบด้วยหนี้ของบริษัทย่อยแห่งหนึ่งจำนวน 0.71
ล้านบาท และค่าลงทะเบียนสมาชิกกอล์ฟตลอดชีพ ซึ่งบริษัทตัดเป็นรายได้โดยวิธีเส้นตรงเป็นเวลา
10 ปี จำนวน 0.62 ล้านบาท

(3) ค่าตอบแทนของผู้สอบบัญชี

1. ค่าตอบแทนจากการสอบบัญชี

บริษัทและบริษัทย่อยจ่ายค่าตอบแทนการสอบบัญชี ให้แก่ สำนักงานสอบบัญชีที่ผู้สอบบัญชีสังกัด
ในรอบปีบัญชีที่ผ่านมามีจำนวนเงินรวม 1,261,000.00 บาท

2. ค่าบริการอื่น

ไม่มี